જો યામીન ચૂંટણી ન કરે અને ડિક્ટેટરની જેમ શાસન કરવાની કોશિશ કરે તો ભારત શું કરે તે જોવાનું રહ્યું. ભારત માટે પ્રમુખ યામીન આમ પણ અળખામણા થયેલાં છે, કેમ કે તેમણે પણ ભારતનું નાક દબાવવા ચીન સાથે સંબંધો વધારવાની કોશિશ કરી છે. બીજું ભારત સામે દખલગીરીના આરોપો પણ મૂકાતા રહ્યાં છે. નેપાળમાં જે રીતે એક વર્ગ ભારતની દખલગીરી છે એમ કહીને ભારતવિરોધી સ્વર કાઢતો હોય છે તેવું માલદિવમાં પણ થઈ રહ્યું છે. અબ્દુલ ગયુમે લાંબો સમય શાસન કર્યું હતું અને તેમની સામે બળવો થયો ત્યારે ભારતે તેમને બચાવીને ફરી સત્તામાં બેસાડ્યા હતા. પણ તે પછી સત્તા બદલાઇ છે.